**Muistilista tietosuoja-asetuksesta yhdistyksille**

**Mitä yhdistyksen pitää tehdä?**

**1. Kartoitettava henkilötietojen käsittelyn tilanne:**

* Mitä henkilötietoja käsitellään?
* Ovatko kaikki tiedot tarpeellisia? Profiloidaanko jäseniä?
* Mihin tarkoituksiin tietoja käsitellään?
* Miten rekisteröityjen oikeuksia toteutetaan?
* Kuinka kauan henkilötietoja säilytetään?
* Miten tiedot hävitetään?
* Päivitetäänkö kertynyttä tietoa systemaattisesti ja onko olemassa käytäntö tietojen poistamiseen tai tuhoamiseen?

**2. Luotava sisäiset rakenteet, joilla varmistetaan, että tietosuoja-asetuksen vaatimuksia noudatetaan**

* Esimerkiksi määritellään vastuualueet ja tehdään tarvittava dokumentointi
* Tuntevatko kaikki henkilötietojen käsittelyyn osallistuvat yhdistyksen edustajat asetuksen asettamat velvoitteet?

**3. Otettava käyttöön tietosuojaperiaatteet toteuttavia toimenpiteitä**

* Esimerkiksi tarpeettomien tietojen tuhoaminen

**4. Suunniteltava menettelyt rekisteröityjen oikeuksien ja pyyntöjen täyttämiseksi**

* Miten vastataan esimerkiksi tarkastusoikeuspyyntöön?
* Kenellä on oikeus tulla unohdetuksi?
* Kuka yhdistyksessä vastaa rekisteröityjen pyyntöihin?
* Laadittava asetuksen edellyttämät tietosuojaselosteet / informointikäytännöt

**5. Dokumentoitava kaikki olennaiset toimenpiteet**

* Toteuttaa osoitusvelvollisuutta ja dokumentaatiossa voidaan perustella tulkintaan liittyvät valinnat, koska TULKINNANVARAISUUKSIA ON VIELÄ PALJON!

**Mitä yhdistyksen ei tarvitse tehdä?**

**1. Ei tarvitse lopettaa henkilötietojen käsittelyä tai hävittää rekistereitä**

* Tietoja tulee käsitellä tietosuoja-asetuksen edellytysten ja periaatteiden mukaisesti  
  Tarpeettomat tiedot tulee hävittää!

**2. Ei tarvitse laatia selostetta kaikille fyysisille rekistereille, jos käyttötarkoitukset ovat samat**

* Jäsenrekisterin tietosuojaseloste voi kattaa esimerkiksi nettijäsenrekisteriin, Excel-tiedostoon kerättyyn ilmoittautumislistaan ja mappiin kerättyihin sopimuksiin sisältyvät tiedot, koska kaikkien käyttötarkoitus liittyy yhdistyksen jäsenyyteen.

**3. Ei tarvitse lopettaa viestintää jäsenille**

* Suoramarkkinointiin tulee kuitenkin pyytää nimenomainen suostumus